Mett täna vast veel võtta ei saa, sest lubab hoovihma, ja siis on mesilased kodus ja kurjad. Aga esimesel võimalusel hakkan alumisi korpusi ära võtma ja põhjalikumalt neid läbi vaatama. 5 peret olen juba avastanud, kus emad on kehvasti paarunud, nagu arvata võis, sest paarumislennu ajal olid väga halvad ilmad.  Nendel on ainult lesehauet kohutavalt sees, see tähendab, et viljastatud mune jäi emal väheks, sai ainult ühe lesega paarituda. Need munevad veel ainult viljastamata mune, kust tulevad lesed. Neid peresid on sel aastal mitmeid.